Fortsætter året ud

Dataene er indsamlet af Epinion. Projektet vil køre videre året ud, men de foreløbige resultater indikerer altså, at der er plads til forbedring.

Folk må forstå, at hvis de blæser på det her, betyder det måske, at det næste liberale erhverv ikke kan åbne. Jens Lundgren, professor

- Det er ikke et dramatisk skift, men det er en langsom udhuling, siger Michael Bang Petersen.

Ifølge Jens Lundgren, professor i infektionsmedicin på Rigshospitalet, må danskerne nu gøre op med sig selv, om de vil være skyld i en langsommere genåbning.

- Folk må forstå, at hvis de blæser på det her, betyder det måske, at det næste liberale erhverv ikke kan åbne.

Den negative tendens viser sig i en tid, hvor skoler og daginstitutioner langsomt åbner.

Mette Frederiksen blev onsdag interviewet i flere nyhedsudsendelser, hvor hun endnu en gang understregede, hvor vigtigt det var ikke at slække på adfærden nu.

Fra mandag den 20. april vil en række liberale erhverv - herunder frisører - kunne åbne igen. Ugen efter vil landets domstole åbne.

Data er indsamlet af Epinion i perioden 13/3-16/4 2020 og er baseret på følgende spørgsmål:

• I hvilken grad føler du, at den nuværende situation med corona-virussen har fået dig til at ændre adfærd for at undgå at sprede smitte?

• Hvor mange gange vil du anslå, at du vaskede dine hænder eller brugte håndsprit i går?

• Var du i et lokale med mere end 10 mennesker i går?